མིག་སྔར།ཤང་ཀང་དུ་ཡོད་པའི་ཁང་གཉིས་ཀྱི་ཡོན་ཧྲིས་སྤྲིངས་པའི་འཕྲིན་ཡིག་ནང་འཁོད་པའི་རྒྱལ་ཁབ་ཀྱི་ཚན་ཞིབ་རྣམ་གྲངས་ཀྱི་གྲོན་དངུལ་ས་ཁོངས་ལས་སྒྲོལ་ནས་ཤང་ཀང་དུ་སྤྱོད་པ་དང་ཚན་ཞིབ་ཀྱི་ཡོ་བྱད་དང་སྒྲིག་ཆས་ས་ཁོངས་སྒྲོལ་བའི་སྒོ་ཁྲལ་གཟིགས་སྐྱོང་སོགས་ཀྱི་གནད་དོན་སྤྱིའི་ཆར་ཐག་གཅོད་བྱས་ཡོད།རྒྱལ་ཁབ་ཀྱི་གཙོ་གནད་ཞིབ་འཇུག་གསར་སྤེལ་འཆར་གཞིས་ཤང་ཀང་དུ་ཡོད་པའི་རྒྱལ་ཁབ་ཀྱི་གཙོ་གནད་ཚོད་ལྟ་ཁང་གི་ཀང་ཨའོ་རོགས་ཟླའི་ཚོད་ལྟ་ཁང་ལ་ཐད་ཀར་རྒྱབ་སྐྱོར་བྱེད་པ་དང་ཆབས་ཅིག་ཚོད་ལྟའི་རྨང་གཞིའི་ཐོག་རྒྱལ་ཁབ་ཚན་རྩལ་འཆར་གཞིས་ཀང་ཨའོ་ཚན་ཞིབ་བྱེད་སྒོར་ཐད་ཀར་རོགས་རམ་བྱེད་པའི་སྤྱི་ཡོངས་ལམ་ལུགས་ཐོག་ནས་བཀོད་སྒྲིག་བྱས་ཡོད།ཤང་ཀང་གིས་ནང་སར་བཙུགས་པའི་ཚན་ཞིབ་སྒྲིག་གཞི་ཚང་མར་ཚན་རྩལ་ལ་བརྟེན་ནས་གསར་གཏོད་ལ་རྒྱབ་སྐྱོར་བྱེད་པའི་ནང་འདྲེན་གྱི་ཁྲལ་བསྡུའི་སྲིད་ཇུས་ལོངས་སུ་སྤྱོད་རྒྱུ་བྱུང་བ་དང་ཨའོ་མོན་གྱི་རྒྱལ་ཁབ་ཀྱི་གཙོ་གནད་ཚོད་ལྟ་ཁང་ཀང་ཨའོ་རོགས་ཟླའི་ཚོད་ལྟ་ཁང་ལའང་རྒྱལ་ཁབ་ཚན་རྩལ་འཆར་གཞིའི་ཐད་ཀའི་རྒྱབ་སྐྱོར་ཐོབ་ནས་ཤང་ཀང་དང་ཨའོ་མོན་ཚན་རྩལ་ལས་རིགས་ཀྱི་ཚུར་སྣང་ལན་ཆ་དྲག་པོ་བྱུང་ཡོད།གོམ་སྟབས་རྗེས་མར་རྒྱལ་ཁབ་ཀྱི་འབྲེལ་ཡོད་སྡེ་ཚན་གྱིས་ད་དུང་སྤྱི་ཁྱབ་ཧྲུའུ་ཅི་ཞི་ཅིན་ཕིང་གི་མཛུབ་སྟོན་གལ་ཆེན་གྱི་དགོངས་དོན་བརྒྱུད་རིམ་ལྡན་པའི་ངང་དོན་འཁྱོལ་བྱས་ནས་རྒྱལ་ཁབ་ལ་དགའ་ཞེན་དང་ཤང་ཀང་ལ་དགའ་ཞེན་བྱེད་པའི་ཚན་ཞིབ་མི་སྣ་རྒྱལ་ཁབ་ཀྱི་ཚན་རྩལ་འཆར་གཞིའི་ནང་ཞུགས་རྒྱུར་རྒྱབ་སྐྱོར་བྱས་ཏེ་ནང་ས་དང་ཤང་ཀང་དབར་གྱི་ཚན་རྩལ་མཉམ་ལས་གོ་རིམ་ལྡན་པའི་ངང་རྒྱ་ཆེར་གཏོང་བ་དང་གཏིང་ཟབ་ཏུ་གཏོང་རྒྱུ་རེད།